…………………(sz.) napirend

**E L Ő T E R J E S Z T É S**

**a Képviselő-testület 2020. szeptember 24-i rendes ülésére**

**Tárgy:** Javaslat az új koronavírus-járvány okozta helyi gazdasági és társadalmi hatások enyhítése érdekében a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 13/2020. (IV.21.) önkormányzati rendelet hatályon kívül helyezéséről

**Készítette:** ……………………

dr. Silye Tamás

jogi osztályvezető

**Egyeztetve**: ……………………

Szabó Gyula

alpolgármester

**Látta:** ……………………

dr. Szalai Tibor

jegyző

……………………

dr. Murai Renáta

jegyzői igazgató

**A napirend tárgyalása zárt ülést nem igényel.**

**Tisztelt Képviselő-testület!**

A 40/2020. (III. 11.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörben eljárva Budapest Főváros II. Kerületi Önkormányzat Polgármestere az új koronavírus-járvány okozta helyi gazdasági és társadalmi hatások enyhítése érdekében a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról önkormányzati rendeletet alkotott 13/2020. (IV.21.) rendeletszámmal.

A veszélyhelyzet idejére alkalmazható önkormányzati rendeletben foglalt kedvezmények biztosítására szolgáló normatív rendelkezések teljesültek, ezáltal az önkormányzati rendelet hatályban tartása a továbbiakban szükségtelen.

A Képviselő-testület hatáskörét az önkormányzati rendelet hatályon kívül helyezésére Magyarország Alaptörvénye 32. cikke, valamint Magyarország helyi önkormányzatairól szóló 2011. évi CLXXXIX. törvény 42. § 1. pontja alapozza meg. Az önkormányzati rendeletalkotás törvényi felhatalmazását a jogalkotásról szóló 2010. évi CXXX. törvény 22.§ (1) bekezdés a) és d) pontjában, valamint 22. § (2) bekezdésében meghatározott feladatkör biztosítja.

A fentieknek megfelelően kérem a tisztelt Képviselő-testületet, hogy az előterjesztés részét képező 13/2020. (IV.21.) önkormányzati rendelet hatályon kívül helyezéséről szóló önkormányzati rendeletet elfogadni szíveskedjen.

A koronavírus járvány esetleges újabb hulláma esetén egy új rendelet alkotása válhat szükségessé, ezért kérjük a tisztelt Képviselő-testületet, hogy a határozati javaslatot elfogadni szíveskedjen

*A rendelet elfogadása minősített többségű szavazati arányt igényel.*

**Határozati javaslat**

A Képviselő-testület felhatalmazza a Polgármestert, hogy a koronavírus járvány esetleges újabb hulláma esetén, amennyiben magasabb szintű jogszabály lehetőséget biztosít, a nem lakás céljára szolgáló helyiségek bérlői részére nyújtott kedvezmény ismételt bevezetését megvizsgálja és a Képviselő-testület elé terjessze a rendelet megalkotását.

Felelős: Polgármester

Határidő: folyamatos

*A határozat elfogadása egyszerű többségű szavazati arányt igényel.*

B u d a p e s t, 2020. szeptember 10.

**Őrsi Gergely**

**polgármester**

**Budapest Főváros II. Kerületi Önkormányzat Képviselő-testületének ……./2020.(……….) önkormányzati rendelete**

**az új koronavírus-járvány okozta helyi gazdasági és társadalmi hatások enyhítése érdekében a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 13/2020. (IV.21.) önkormányzati rendelet hatályon kívül helyezéséről**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében és Magyarország helyi önkormányzatairól szóló 2011. évi CLXXXIX. törvény 42.§ 1. pontjában meghatározott jogalkotói hatáskörében, a jogalkotásról szóló 2010. évi CXXX. törvény 22.§ (1) bekezdés a) és d) pontjában, valamint 22.§ (2) bekezdésében meghatározott feladatkörében eljárva a következőket rendeli el.

**1. §**

E rendelet hatálybalépésével egyidejűleg hatályát veszti Budapest Főváros II. Kerületi Önkormányzat Képviselő-testületének az új koronavírus-járvány okozta helyi gazdasági és társadalmi hatások enyhítése érdekében a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 13/2020. (IV.21.) önkormányzati rendelete.

**2. §**

Jelen rendelet 2020. október 1. napján lép hatályba és az azt követő napon törvény erejénél fogva hatályát veszti.

**Őrsi Gergely dr. Szalai Tibor**

**Polgármester Jegyző**

**I n d o k o l á s**

1.§-hoz: Önkormányzati rendelet hatályon kívül helyezéséről szóló rendelkezést tartalmaz.

2.§-hoz: Hatályba léptető rendelkezést tartalmaz.